**Német Nemzetiségi Önkormányzat Mór Képviselő-testületének**

**45/2024. (IV.23.) határozata**

**a Német Nemzetiségi Önkormányzat Mór 2024. évi borának kiválasztása tárgyában**

Német Nemzetiségi Önkormányzat Mór Képviselő-testülete a Móri Borvidék Szent György-napi borversenyére a meghívást elfogadja.

A Képviselő-testület felhatalmazza az elnököt, hogy a zsűrizésben részt vegyen és kiválassza a „Német Nemzetiségi Önkormányzat Mór Borát” és ezt a díjat átadja, melyhez megfelelő oklevelet készíttessen.

A termelőtől 100 palack bort rendel, melyhez elkészítteti a magyar és német nyelvű boroscímkéket.

A pénzügyi fedezetet Mór Városi Önkormányzat biztosítja.

Mór, 2024. április 23.

 Erdei Ferenc

 elnök